Cake Loft การกลับมาอีกครั้งที่ดีงามกว่าเดิมล้านเท่า เปิดมาเหมือนอวยไส้แตกแต่ไม่ใช่เลยจ้าถ้าได้ลองกับเมนูใหม่บิงชูของทางร้านรับรองเปลี่ยนความคิดแน่นอน

 พิกัดร้าน : ร้านห้องกระจกติดแอร์ใต้อพาตเมนท์โคซี่เพลส ติดกับ Zound เลยค่ะ หาไม่ยาก

ร้านคนค่อนข้างแน่นทีเดียวค่ะ แต่รอคิวไม่นานเท่าไหร่ก็ได้โต๊ะแล้ว พนักงานและเจ้าของคอยใส่ใจถามไถ่หาโต๊ะให้อย่างรวดเร็วแม้คนจะแน่นร้านมากก็ตาม

บรรยากาศร้านสบายๆ นะคะ มีตู้เค้กให้เลือกด้านหน้า ร้านนี้โด่งดังเรื่องโทสและช๊อคลาวามาก่อนค่ะ ตอนนี้เมนูใหม่ชูโรงคือบิงซู จัดมาเต็มๆกันเลย

มิ๊กฟรุ๊ตบิงซู : เป็นน้ำแข็งใสสไตส์เกาหลีอันแน่นด้วยผลไม้ 4 ชนิดคือ กีวี่ มะม่วง สตอเบอรี่และส้ม ส่วนตัวชอบกีวี่กับสตอเบอรี่เลยขอแค่ 2 ผลไม้เท่านั้น ทางร้านก็จัดให้ค่ะ

ถ้วยใหญ่จัดหนัก ตักเรื่อยๆเจอเยลลี่ลินจี่นุ่มๆ ฟินมาก มีวุ้นมะพร้าวกรุบๆ ด้วยทานเพลินมากๆ ส่วนกีวี่เองก็เปรี้ยวอมหวานจัดเต็มมากๆ สตอเบอรี่สดเองก็ให้มาเยอะพอตัว นมข้นเติมได้เรื่อยๆค่ะ แต่เท่าที่ทางร้านให้มาก็หวานลงตัวแล้ว

ร้อนนี้เหมาะมากๆ สนนราคาแค่ 199 บาทเท่านั้น แถมเช็คอินลด 10% ด้วย พลาดไม่ได้ละคุ้มมาก จัดไปค่ะ